प्रोफेसर ने की भविष्यवाणी, 'इस बार बीजेपी 300 पार', तो मध्य प्रदेश की कमलनाथ सरकार ने कर दिया निलंबित  
विक्रम विश्वविद्यालय के हैं प्रोफेसर 
बीजेपी और एनडीए की जीत की भविष्यवाणी की थी 
मध्य प्रदेश सरकार ने कर दिया निलंबित
मध्य प्रदेश में एक प्रोफेसर को भाजपा की जीत की भविष्यवाणी करनी महंगी पड़ गई. दरअसल, उज्जैन के विक्रम विश्वविद्यालय के प्रोफेसर राजेश्वर शास्त्री मुसलगांवकर ने अपने फेसबुक पर भाजपा को लोकसभा चुनाव में 300 सीटें मिलने की भविष्यवाणी की थी. इस भविष्यवाणी के बाद उन्हें निलंबित कर दिया गया है. विक्रम विश्वविद्यालय के सूत्रों का कहना है, "ज्योतिर्विज्ञान अध्ययनशाला के अध्यक्ष मुसलगांवकर ने 28 अप्रैल को फेसबुक पर एक पोस्ट डाली थी कि 'भाजपा 300 के पास और राजग 300 के पार'. इसे चुनावी आदर्श आचार संहिता का उल्लंघन मानते हुए विश्वविद्यालय प्रशासन ने उन्हें निलंबित कर दिया है".